Az új vírusirtó szoftver megfelelő működésének biztosításához le kell tiltani a Windows Defendert, hogy a kétféle víruskereső motor ne akadjon össze.
1. lépés: Kattintsunk a Start (Indítás) gombra és válasszuk ki a Windows Security (Windows biztonság) fület, ezután pedig kattintsunk a Virus & threat protection (Vírusok & fenyegetések elleni védelem) lehetőségre.
2. lépés: Keressük meg és válasszuk ki a Manage settings (Beállítások kezelése) opciót, mely a fenti Virus & threat protection settings címke alatt található meg).
3. lépés: Kapcsoljuk ki a valós idejű védelmet azáltal, hogy a kapcsolót az Off (Ki) állásba helyezzük. Ekkor egy üzenet jelenik meg, amely arra figyelmeztet, hogy ki van kapcsolva a valós idejű védelem és védtelen maradhat a számítógépünk („Real-time protection is off, leaving your device vulnerable”) — nyugodtan figyelmen kívül hagyhatjuk ezt az üzenetet, ha telepítettünk egy megbízható alternatív vírusirtót, melyben a valós idejű védelem aktiválva van.
A Windows Defender ezután ki lesz kapcsolva. Láthatunk még más lehetőségeket is, például a Cloud-delivered protection (Felhő alapú védelem) és az Automatic sample submission (Minták automatikus beküldése) elemeket — ezeket is kikapcsolhatjuk az Off opciót választva, de ezek a beállítások nem fogják befolyásolni az új vírusirtó szoftverünk teljesítményét, hiszen a Windows Defender valós idejű védelmét már leállítottuk.